Source: http://necenzurovane.net/naj/naj18.html
Timestamp: 2017-09-25 02:39:01+00:00

Document:
Málokto v Poprade si uvedomuje, že problematika výroby a distribúcie tepla bola kľúčovou v komunálnych voľbách 2014 a dovolím si tvrdiť, že rozhodla o tom kto sa stane primátorom Popradu. Pre bližšie objasnenie je potrebné si pripomenúť článok z Podtatranského kuriéra č. 18 z 30. 4. 2013 s názvom „Vyjadriť by sa mali aj občania mesta Poprad“ , pod ktorým je uvedený ako autor vtedajší poslanec MsZ. Ing. Jozef Švagerko. Poslanec Švagerko sa mal z listu občana údajne dozvedieť, že bol doručený návrh predĺženia zmluvy so spoločnosťou Dalkia Poprad. O pripravovaný návrh sa zaujímal preto, lebo sa od bývalého zamestnanca Dalkie dozvedel, že v popradskej pobočke sú vraj viaceré dcérske spoločnosti pod ktoré boli prerozdelení bývalí pôvodní zamestnanci. Zamestnanci Dalkie majú podľa jeho zistenia strach hovoriť o tejto situáciu, pretože nechcú prísť o prácu. (Paradoxne dnes strach o prepustenie z práce vládne v Popradskej energetickej spoločnosti pod kuratelou konateľa Ing. Pavla Kubíčka, ktorý v rozpore so sľubom primátora začal zamestnancov kádrovať a rozhodovať koho zamestná a koho nie. Ako dôvod pre neuznanie podpísanej pracovnej zmluvy stačilo ak zamestnanec prijal od spoločnosti Veolia Energia Poprad a.s. odstupné).
Tesne pred komunálnymi voľbami, kedy volebné prieskumy najmä na sídliskách vykurovaných z CZT Juh a Západ preferovali na primátora vtedajšieho primátora Danka, dostali občania volebné letáky s porovnaním ceny tepla v Poprade so susednými mestami, kde bola cena nižšia a to rozhodlo o výsledku volieb v ktorých zvíťazil Jozef Švagerko.
https://www.youtube.com/watch?v=XPcdhKlZoYw
Poprad 24 - Tlačová konferencia Jozefa Švagerka 11.11.2014
Dovolil som si pripomenúť citát Ing. Jozefa Švagerka z článku z Podtatranského kuriéra z 30. 4. 2013."V dnešných neistých časoch by sme mali dobre zvážiť, ako hospodáriť s každou korunou."Zdá sa, že sa stal z capa zase záhradník, ktorý si urobil z mestského úradu súkromnú eseročku a cestovku k čomu uvediem konkrétne fakty aj s číslami v samostatnom príspevku.
Som presvedčený, že v komunálnych voľbách, ktoré budú v budúcom roku, okrem predražených záchodov budú voliči hodnotiť aj výsledky Popradskej energetickej spoločnosti, s.r.o., ktorej konateľom sa stal v netransparentnom výberovom konaní, podobne ako v iných výberových konaniach s vopred známym výsledkom, či už išlo o TV Poprad alebo Pohrebno cintorínske služby, Ing. Pavol Kubíčko, ktorý ako energetický auditor nemal žiadne skúsenosti s vedením teplárenskej spoločnosti. Jeho voľba nebola náhodou, čomu napovedá aj lukratívna objednávka na sumu 4 960 eur z roku 2015 za Analýzu energeticko - finančného potenciálu odberných miest v zriaďovateľskej pôsobnosti Mesta Poprad. Zinscenované verejné obstarávania sú na Mestskom úrade zaužívaným divadlom, pretože ako potvrdzuje cena za predraženú rekonštrukciu WC primátor a jeho suita prideľujú exkluzívne zákazky a funkcie konateľov len vopred spriazneným spoločnostiam a blízkym ľuďom.
Samostatná príloha, ktorá ilustruje ako sa primátor z verejných peňazí odmenil svojich podporovateľov v komunálnych voľbách v roku 2014.
Už samotný vznik PES, s.r.o. zaváňa netransparentnosťou a porušením zákona, pretože primátor sa údajne neprávoplatne vymenoval za konateľa PES s.r.o., bez uznesenia mestského zastupiteľstva. Z tohto dôvodu som v zmysle Infozákona požiadal o sprístupnenie uznesenia schváleného poslancami MsZ o menovaní primátora Ing. Jozefa Švagerka, bytom, Zemplínska 4884/5, 058 01 Poprad, za konateľa Popradskej energetickej spoločnosti, s.r.o., ktorým bol podľa Obchodného registra Vložka číslo: 32979/P od 26. 05. 2016 do 31. 08. 2016. Keďže primátor po nástupe do funkcie zaviedol prax uzatvárania zmlúv bez predchádzajúceho schválenia uznesenia mestským zastupiteľstvom resp. bez verejného obstarávania, požiadal som podľa infozákona aj o informáciu či sú v poriadku viaceré zmluvy ohľadom PES, s.r.o. Išlo o tieto zmluvy:
https://www.poprad.sk/zmluvy.phtml?id_menu=51600&module_action__214577__id_z=129792#m_214577
https://www.poprad.sk/zmluvy.phtml?id_menu=51600&module_action__214577__id_z=129697#m_214577
https://www.poprad.sk/zmluvy.phtml?id_menu=51600&module_action__214577__id_z=129366#m_214577
https://www.poprad.sk/zmluvy.phtml?id_menu=51600&module_action__214577__id_z=129359#m_214577
https://www.poprad.sk/zmluvy.phtml?id_menu=51600&module_action__214577__id_z=126760#m_214577
https://www.poprad.sk/zmluvy.phtml?id_menu=51600&module_action__214577__id_z=121016#m_214577
https://www.poprad.sk/zmluvy.phtml?id_menu=51600&module_action__214577__id_z=121013#m_214577
https://www.poprad.sk/zmluvy.phtml?id_menu=51600&module_action__214577__id_z=121012#m_214577
Ešte v decembri 2016 som primátora e-mailom upozornil na to, že konateľ PES, s.r.o. nie je hodnovernou osobou pre výkon funkcie spoločnosti s najvyšším obratom pretože nevie jednať s ľuďmi a lož používa ako pracovnú metódu. Podnetom na prešetrenie jeho nekompetentného postupu s finančným dopadom na spoločnosť som bez odozvy upozornil aj hlavného kontrolóra mesta a dozornú radu PES, s.r.o.
Presvedčil som sa, že vedeniu mesta vôbec nejde o odborníkov, ktorí by pracovali v Prospech Popradčanov ako sľuboval primátor Švagerko. Centrálne zdroje tepla si ako hyeny zdochlinu rozdelili ľudia, ktorí ničím neprispeli k ukončeniu zmluvy s Francúzskou nadnárodnou spoločnosťou a jedine čo ich zaujíma je balík peňazí ku ktorému sa dostali. Nie je vylúčené, že po výmene primátora bude spoločnosť opäť sprivatizovaná, pretože mesto nevydalo žiadne vyhlásenie, že sa spoločnosť v budúcnosti nebude privatizovať.
Pre posúdenie úrovne komunikácie konateľa Ing. Pavla Kubíčka, ktorý mi najprv bez toho, aby som ho o to požiadal, zaslal informáciu o výške jeho platu a odmeny pre advokáta a následne keď som ho o to oficiálnou žiadosťou požiadal, mi tieto informácie a informáciu, či sa uskutočnilo výberové konanie ne miesto vedúceho dispečingu, ktorým sa stal bratranec primátora, rozhodnutím odmietol sprístupniť s odôvodnením, že ich PES nemá a nevie kto ich môže mať. Existujú dôvodné obavy o svojprávnosti konateľa Ing. Pavla Kubička, pretože nám na žiadosť o doručenie pracovnej zmluvy , dňa 29. 12. 2016 listom odpovedal v duchu, ja o koze ty o voze, ako na žiadosť o prijatie do zamestnania a dokonca uviedol, že si Váži náš záujem pracovať v spoločnosti PES, ale žiaľ všetky pozície sú už obsadené. Všetci v spoločnosti vrátane personálneho oddelenia pritom vedeli, že na miesto Technika MART nebol v decembri prijatý žiadny zamestnanec. Ten bol prijatý až vo februári 2017 a miesto dispečera v súčasnosti supluje kurič na úkor prekračovania nadčasových hodín a neskôr, aby sa PES vyhla problém s Inšpektorátom práce, prácou na dohodu.
Keďže konateľ PES mi poskytol nepravdivú a neúplnú informáciu, čím sa dopustil priestupku v zmysle § 21 zákona č. 211/2000 Z.z. o slobodnom prístupe k informáciám, je mojou povinnosťou upozorniť na spáchanie priestupku Obvodný úrad v Poprade a zároveň podať Krajskému súdu v Prešove návrh na preskúmanie rozhodnutia Pes. s.r.o.
Zdá sa, že od konateľa Ing. Pavla Kubička sa zavádzať naučil už aj pán primátor, ktorý, aby prekryl pochybné praktiky pri podávaní výpovedí bývalými zamestnancami Veolie, ktorých týmto pripravili o odstupné, zahral divadlo s verejným poďakovaním elektrikárovi a kuričovi -dispečerovi za „záchranu“ stoviek ľudí pred mrazom pri požiari v jednom z bytov. Celý hrdinsky čin spočíval v tom, že v rámci pohotovosti, za čo sú zamestnanci platení, títo uzavreli 4 ventily na vstupe do bytového domu. https://www.poprad.sk/?program=51&module_action__0__id_ci=115594
Vedenie mesta Poprad poďakovalo pracovníkom PES za zásah počas požiaru
http://poprad.dnes24.sk/poziar-bytu-na-popradskom-sidlisku-stovky-ludi-v-mraze-mohlo-byt-bez-tepla-262366
To iste v minulosti urobila dôchodkyňa pracujúca na dohodu pri inom požiari v rámci povinnosti obsluhy kotolne pričom to každý považoval za samozrejmosť. Nikto pri tomto zásahu pohotovosti pri tom neskúmal, kde bol vedúci pohotovosti Alojz Kovalčik, ktorý býva v Hôrke a nechcelo sa mu isť na zásah? V skutočnosti údajne zatelefonoval pracovníkovi pohotovosti do Gánoviec, ktorý nemohol naštartovať auto a ten zavolal kámoša, ktorý dostal od primátora verejné poďakovanie za statočnosť. Ak by sa išlo do dôsledkov Konateľ PES mal stiahnuť prémie vedúcemu pohotovosti, ktorý sa zašíval a riadil zásah cez telefón a nie robiť teáter na mestskom úrade. To však nemohol, pretože vedúci pohotovosti Kovalčik je susedom JUDr. Hudzika, ktorý vypracoval pracovné zmluvy a výpovede. Takto si robí primátor z Popradčanov srandu do čoho zapojil aj TV Poprad a regionálne noviny, dokonca sa na túto komédiu odvolával aj v odpovedi pre internetový portál Hlavné správy vo svojom vyjadrení k príspevku s názvom „František Bednár o Popradskej energetickej spoločnosti: Z dobrej myšlienky sa stáva len politicko-ekonomický banditizmus a delenie koristi vopred určeným osobám“.
Okresný predseda strany Nezávislosť a jednota
František Bednár, rod. Bednár, nar: 15. 2. 1957, občan SR, bytom, Nám. sv. Egídia 102/14, 058 01 Poprad
Odporca : Popradská energetická spoločnosť, s.r.o.
so sídlom, Široká 4285, 058 01 Poprad,
IČO: 50 339 729
Zapísaná v obchodnom registri Okresného súdu Prešov, oddiel Sro, vložka č.:32997/P
Návrh na preskúmanie rozhodnutia Popradskej energetickej spoločnosti, s.r.o. ktorým bol uvádzaním nepravdivých a neúplných informácii v zmysle ust. § 21a ods. 1 písm. a), a zároveň v zmysle ust. §21a ods. 1. písm. b), zapríčinením porušením práva na sprístupnenie informácie, vedome porušený zákon č. 211/2000 Z. z. o slobodnom prístupe k informáciám.
E-mail odoslaný 17. 12. 2016 konateľovi PES a primátorovi mesta Poprad.
List č. 4812-2016 zo dňa 29. 12. 2016. Poskytnutie informácie v zmysle žiadosti zo dňa 17. 12. 2016 zaslanej elektronickou poštou.
Žiadosť o sprístupnenie informácie podľa zákona č. 211/2000 Z.z. zo dňa 3. 1. 2017
Oznámenie o postúpení žiadosti o sprístupnenie informácie zo dňa 4. 1. 2017.
Rozhodnutie Popradskej energetickej spoločnosti , s.r.o., č. 1/2017/INF zo dňa 18.1.2017
Odvolanie proti rozhodnutiu Popradskej energetickej spoločnosti zo dňa 25.1. 2017.
Rozhodnutie Popradskej energetickej spoločnosti , s.r.o., č. 1/2017/INF/odv/PK zo dňa 6. 2. 2017
Dodávateľské faktúry PES, s.r.o. December 2016
Zaslanie dohody o skončení pracovného pomeru. Žiadosť o doručenie pracovnej zmluvy zo dňa 2. 12. 2016
Vyjadrenie k žiadosti o prijatie do pracovného pomeru PES, s.r.o. zo dňa 29. 12. 2016
Popis skutkového stavu veci a postupu odporcu
Z dôvodu skončenia zmluvy o nájme nehnuteľností a technologických zariadení zo dňa 21. 10. 2002 v znení jej dodatkov a zmien uzatvorenou medzi zamestnávateľom Veolia Poprad a.s, ako nájomcom a Mestom Poprad ako prenajímateľom na základe ktorej došlo k skončeniu predmetu činnosti zamestnávateľa: výroba a rozvod tepla, pary a teplej úžitkovej vody, došlo k zrušeniu pracovných pozícií zamestnancov Veolia Energia Poprad, a.s. od 1. 1. 2017. Z dôvodu skončenia zmluvy o nájme nehnuteľností a technologických zariadení má od. 1. 1. 2017 výrobu a rozvod tepla a teplej úžitkovej vody zabezpečovať Popradská energetická spoločnosť, s.r.o. so sídlom Široká 4285, 058 01 Poprad, IČO: 50 339 729 Zapísaná v obchodnom registri Okresného súdu Prešov, oddiel Sro, vložka č.:32997/P. (Ďalej len PES)
V súvislosti so vznikom PES došlo k nezamestnaniu odborníkov s dlhoročnými skúsenosťami, napriek prísľubu vtedajšieho konateľa PES a primátora Ing. Jozefa Švagerka, že všetci bývalí zamestnanci Veolie Energie budú zamestnaní a následne bez vyhlásenia konkurzu bol na miesto vedúceho dispečingu prijatý rodinný príslušník primátora Ján Švirloch.
Zároveň PES pripravila 39 zamestnancov o nárok na odstupné podľa kolektívnej zmluvy od spoločnosti Veolia energia Poprad. a.s., pretože podpis pracovnej zmluvy bol podmienený podaním výpovede. Trom zamestnancom Veolie, ktorí pracovné zmluvy podpísali ale nepodali výpoveď, pretože tú im pre nadbytočnosť dala Veolia, neboli doručené pracovné zmluvy a platnosti pracovných zmlúv sa domáhajú žalobou na Okresnom súde v Poprade, pretože konateľ PES poprel, že pracovné zmluvy boli podpísané.
Z tohto dôvodu som dňa 17. 12. 2016 poslal elektronickou poštou konateľovi PES oznámenie, ktoré som dal na vedomie aj primátorovi mesta, v ktorom som avizoval, že budem žiadať vo verejnom záujme, v zmysle zákona o slobodnom prístupe k informáciám, Mesto Poprad, keďže je 100% účastníkom spoločnosti PES o informáciu o výške platov konateľa, vedenia jednotlivých rezortov a o informáciu o výške sumy za právne služby poskytnutej A.K. Hudzik & Partners, ktorá údajne za odmenu poskytla právne služby PES, v dôsledku čoho prišli 39 zamestnanci o odstupné a 3 neboli zamestnaní.
Bez toho, aby som o to riadne požiadal som obdŕžal od PES list č. 4812-2016 zo dňa 29. 12. 2016, ktorým mi predčasne a bez náležitosti, ako je poučenie o odvolaní, konateľ PES Ing. Pavol Kubičko zaslal tieto informácie:
výška poskytnutej sumy za právne služby je 400 eur za obdobie mesiacov september až december roku 2016.
Výška vyplatenej odmeny konateľa spoločnosti Ing. Pavla Kubička predstavuje sumu 400eur/brutto mesačne za obdobie mesiacov október až december roku 2016.
Výška vyplatenej mzdy výkonnému riaditeľovi Ing. Pavlovi Kubičkovi predstavuje 2.000 eur /brutto mesačne za obdobie mesiacov október až december roku 2016.
List č. 4812-2016 zo dňa 29. 12. 2016. Poskytnutie informácie v zmysle žiadosti zo
dňa 17. 12. 2016 zaslanej elektronickou poštou.
Dňa 3. 1. 2017 som na podateľni Mestského úradu v Poprade podal žiadosť o sprístupnenie informácie podľa zákona č. 211/2000 Z.z., o slobodnom prístupe k informáciám (zákon o slobode informácii) ak aj o sprístupnenie informácie vo verejnom záujme občanov Popradu. Ako povinnú osobu som PES požiadal podľa § 2 ods. 2 zákona č. 211/2000 Z.z. o sprístupnenie informácie o výške platov:
Konateľa Popradskej energetickej spoločnosti, s,r.o, (Ďalej len PES, s.r.o., so sídlom, Široká 4285, 058 01 Poprad, IČO: 50339729, so 100%-nou účasťou Mesta Poprad. Ing. Pavla Kubíčka
Vedúceho CZT, PES, s.r.o., Ing. Michala Závackého
Vedúcej ekonomického oddelenia, PES, s.r.o., Silvie Oravcovej
Vedúceho dispečingu PES, s.r.o., Jána Švirlocha
Vedúceho majstra údržby PES, s.r.o. Alojza Kovalčíka
Keďže na internetovej stránke Popradskej energetickej spoločnosti, s.r.o., www.poprad.energy sa v rubrike zverejňovanie, nenachádza zmluva o poskytovaní právnych služieb A. K. Hudzik & Partners, ktorá, organizovala podpisovanie pracovných zmlúv pre PES, s.r.o. a výpovedi podaných spoločnosti Veolia Energia Poprad, a.s., žiadam o sprístupnenie tejto zmluvy a informáciu o výške finančnej odmeny za právne služby, ktoré si objednala Popradská energetická spoločnosť, s.r.o, u A. K. Hudzik & Partners, so sídlom, Mnoheľova 830/15, Poprad 058 01, za vypracovanie pracovných zmlúv a dvoch verzií výpovedí pre 44 bývalých zamestnancov spoločnosti Veolia Energia Poprad, a.s.
V súvislosti s prijatím do zamestnania, na miesto Vedúceho dispečingu PES, s.r.o, bývalého zamestnanca spoločnosti Dalkia Poprad. a.s. ako aj Sorea s.r.o., Jána Švirlocha, žiadam o informáciu, či bol na túto pozíciu vyhlásený konkurz, v zmysle prísľubu primátora mesta na stretnutí so zamestnancami Veolie dňa 13. 6. 2016, Ing. Jozefa Švagerka, toho času konateľa PES, s.r.o., Vložka O.r. číslo: 32979/P, vznik funkcie: 26. 05. 2016 Skončenie funkcie: 31. 08. 2016, ako aj prísľubu 1. zástupcu primátora, ktorý vyhlásil, že v PES nebudú žiadne nominácie kamarátov a rodinných príslušníkov do vedúcich funkcií..
Požiadal som aj o sprístupnenie informácie, či bolo na tvorbu internetovej stránky www.poprad.energy urobené verejné obstarávanie, nakoľko suma 3.120 eur sa pri jednoduchosti tejto stránky zdala vysoká.
Žiadal som o sprístupnenie informácie o aký PC išlo v hodnote 3.096 eur uvedený vo faktúre za november 2016 a či sa pri nákupe postupovalo v zmysle zákona o verejnom obstarávaní.
Žiadal som o sprístupnenie informácie či sa pri nákupe loga spoločnosti v hodnote 1. 200 eur postupovalo podľa zákona o verejnom obstarávaní.
Dôkaz:Žiadosť o sprístupnenie informácie podľa zákona č. 211/2000 Z.z. zo dňa 3. 1. 2017.
Po odstúpení žiadosti Mestským úradom zo dňa 4. 1. 2017 som od PES dostal rozhodnutie č. 1. 2017/INF zo dňa 18. 1. 2017, ktorým mi nebola sprístupnená ani jedna zo žiadaných informácii. PES ako povinná osoba mi poskytla len neúplnú informáciu týkajúcu sa zhotovenia internetovej stránky, pričom mi nebola sprístupnená informácia či bolo na tvorbu stránky výberové konanie. V prílohe som dostal len faktúru a dodacím listom za zhotovenie internetovej stránky PES. s.r.o., teda informáciu, ktorá bola známa z internetovej stránky PES, s. r. o. V Ostatnej časti PES podanú žiadosť odmietla.
Dôvodom pre odmietnutie poskytnutia informácie ako sa uvádza v rozhodnutí č. 1/2017 INF s odvolávaním sa na § 18 zákona o slobode informácii bola skutočnosť, že povinná osoba žiadateľmi požadované informácie nemá a nie je dôvod na postúpenie veci.
Podľa § 15 ods. 1 v spojení s § 18 ods. 2 zákona o slobode informácii ak povinná osoba nemá požadované informácie alebo nemá vedomosť o tom, kde možno požadované informácie získať, vydá o tom v zákonom stanovenej lehote písomné rozhodnutie. Rozhodnutie nevydá v prípade, ak žiadosť bola odložená (§14 ods. 3).
Proti rozhodnutiu som podal dňa 25. 1. 2017 odvolanie, v ktorom som PES, s. r.o. upozornil na to že v rozhodnutí vedome uvádza nepravdivé a neúplné informácie, pretože nie je pravdou, že povinná osoba nemá požadované informácie alebo nemá vedomosť o tom, kde možno požadované informácie získať.
Povinná osoba porušila ust. § 17 ods. 1 tým, že nevybavila žiadosť bez zbytočného odkladu do 8 pracovných dní a vedomým uvádzaním nepravdivých a neúplných informácií na základe ktorých bolo vydané rozhodnutie zapríčinila porušenie práva na sprístupnenie informácii, čím sa dopustila priestupku v zmysle ust. § 21 a:
b) vydaním rozhodnutia alebo vydaním príkazu, alebo iným opatrením zapríčiní
porušenie práva na sprístupnenie informácií,
(2) Za priestupok podľa odseku 1 možno uložiť pokutu do 50 000 Sk a zákaz
činnosti až na dva roky.
Je dokázateľné priamo listinnými dôkazmi, že povinná osoba PES, s.r.o. mala k dispozícii požadované informácie a mala vedomosť kde ich získať.
Potvrdzuje to list konateľa PES, s.r.o. Ing. Pavla Kubíčka z 29. 12. 2016, v ktorom predčasne, nepoznajúc zákon č. 211/2000 Z.z., poskytol informáciu o výške odmeny pre A. K. Hudzik &partners ako aj o výške platu a odmene konateľa.
Ako potvrdzujem v prílohe č. 8. dodávateľské faktúry december 2016, pod. č. 2016/24 s dátumom 21. 12. 2016 č. objednávky 2016/01-B na sumu 400 eur za právne služby pre Advokátsku kanceláriu Hudzik, Mnoheľová ul., PP. Konateľ PES, s.r.o. sa zjavne zamotal do svojich klamstiev o ktorých stráca prehľad. Evidentne si protirečí keď v rozhodnutí zo dňa 18. 1. 2017 nepravdivo uvádza, že nemá informácie, z ktorých niektoré paradoxne z vlastnej iniciatívy sám sprístupnil v liste zo dňa 29. 12. 2016, teda uvádza, že nemá informáciu, ktorú mi už sám pred tým sprístupnil z čoho vyplývajú dôvodné pochybnosti, či sú informácie sprístupnené listom zo dňa 29. 12. 2016 hodnoverné a pravdivé. Hoci to priamo nesúvisí s meritom veci, prílohami č. 9 a 10 preukazujem nedôveryhodnosť tvrdení konateľa PES. s.r.o. Ing. Pavla Kubíčka, ktorý vo svojich listoch uvádza preukázateľne nepravdivé skutočnosti. Žiadosť o doručenie pracovných zmlúv zo dňa 2. 12. 2016 na ktorú odpovedal listom zo dňa 29. 12. 2016 označil ako žiadosť o prijatie do zamestnania a nepravdivo v nej uviedol, citujem: “ Vážime si Váš záujem pracovať v našej spoločnosti. Ale zároveň Vám musíme oznámiť, že v súčasnej dobe máme obsadené všetky pracovné pozície . “ Že sa to nezakladá na pravde je zistiteľné priamo z personálneho oddelenia PES, s.r.o. Na pozíciu Technika MART nebol v decembri za pána Petra Michlíka prijatý žiadny zamestnanec, ktorý by ho nahradil. Rovnako je zistiteľné, že na pozíciu štvrtého dispečera v 24 hodinovej prevádzka, na ktorej som pracoval ja, nebol ešte vo februári 2017 prijatý žiadny zamestnanec a moje miesto na úkor prekračovania povolených nadčasových hodín zaskakoval len kurič Slavomír Muller, ktorý mal časť zmien ako kurič a časť ako dispečer na nočné zmeny. Neskôr po podaní sťažnosti na Inšpektorát práce začal pracovať ako dispečer na dohodu popri hlavnom zamestnaní kuriča.
Z týchto dôvodov som v odvolaní opakovane žiadal o sprístupnenie:
informácie o mzde za výkon funkcie konateľa a vedúcich jednotlivých úsekov spoločnosti
zmluvy o právnych službách a výške finančnej odmeny pre A. K. Hudzik & Partners
informácie či bol vyhlásený konkurz na miesto vedúceho dispečingu
Rozhodnutie Popradskej energetickej spoločnosti , s.r.o., č. 1/2017/INF z 18.1.2017.
Dodávateľské faktúry PES, s.r.o. December 2016.
Rozhodnutím č. 1/2017/INF/odv PK zo dňa 6. 2. 2017, PES, s.r.o. ako povinná osoba v celom rozsahu potvrdila svoje rozhodnutie č. 1/2017/INF zo dňa 18. 1. 2017 a moje odvolanie zamietla, čím naďalej zotrváva na uvádzaní vedome nepravdivých a neúplných informácii v rozpore so zákonom č. 211/2000 Z.z.
Navrhujem, aby súd preskúmal rozhodnutia povinnej osoby PES, s.r.o., č. 1./2017 /INF zo dňa 18. 1. 2017 a č. 1/2017/INF/odv/PK zo dňa 6. 2. 2017 a po vykonanom dokazovaní vo veci rozhodol, že rozhodnutia sú v rozpore so zákonom č. 211/2000Z.z. o slobodnom prístupe k informáciám a PES , s.r.o. je povinná sprístupniť :
informáciu o mzde za výkon funkcie konateľa a vedúcich jednotlivých odborov spoločnosti
informáciu o obsahu zmluvy na právne služby a výške finančnej odmeny pre A. K. Hudzik & Partners
informáciu či bol vyhlásený konkurz na miesto vedúceho dispečingu
Keďže v konaní nie som právne zastúpený, navrhujem, aby správny súd rozhodol aj o náhrade súdneho poplatku v prípade ak mi nebude priznané oslobodenie od súdneho poplatku.
Pripravovaný bilboard strany NAJ
NAJ -KOMUNÁLNA POLITIKA
KTO OVLÁDA POPRADSKÚ ENERGETICKÚ SPOLOČNOSŤ A POPRADSKÉHO PRIMÁTORA? Vyhlásenie pripravovanej strany NAJ:

References: § 21
 § 21
 §21
 § 2
 § 18
 § 15
 § 18
 § 17
 § 21
 súd 
 súd